ยอดหนี้สาธารณะเดือนก.พ.พุ่งขึ้นแตะ6.46ล้านล้านบาท
สบน.แจงหนี้ประเทศสิ้นเดือน ก.พ.อยู่ที่ 6.46 ล้านล้าน คิดเป็น 41.34% ของจีดีพี เพิ่มจากเดือนก่อน 2.23 หมื่นล้าน
4 เม.ย. 2561

สบน.แจงหนี้ประเทศสิ้นเดือน ก.พ.อยู่ที่ 6.46 ล้านล้าน คิดเป็น 41.34% ของจีดีพี เพิ่มจากเดือนก่อน 2.23 หมื่นล้านนายธีรัชย์ อัตนวานิช ที่ปรึกษาด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยถึงตัวเลขหนี้สาธารณะคงค้าง ณ วันที่ 28 ก.พ. 2561 อยู่ที่ 6.46 ล้านล้านบาท คิดเป็น 41.34% ของจีดีพี เพิ่มขึ้นจากเดือนก่อนหน้า 2.23 หมื่นล้านบาท โดยแบ่งเป็น หนี้รัฐบาล 5.13 ล้านล้านบาท เพิ่มขึ้น 1.36 หมื่นล้านบาท เนื่องจากเงินกู้ภายใต้แผนที่กำหนดไว้ใน พ.ร.บ.งบประมาณรายจ่ายปี 2561 และการบริหารหนี้สาธารณะ เพิ่มขึ้น 2.08 หมื่นล้านบาท เนื่องจากการกู้เงินเพื่อชดเชยการขาดดุลงบประมาณเพื่อนำไปลงทุนในการพัฒนาประเทศ สร้างความเข้มแข็งและยั่งยืนให้กับเศรษฐกิจ 2.35 หมื่นล้านบาท และการลดลงของตั๋วเงินคงคลัง 2,640 ล้านบาท เป็นต้นสำหรับหนี้ของรัฐวิสาหกิจ 9.35 แสนล้านบาท เพิ่มขึ้น 1.2 หมื่นล้านบาท เกิดจากหนี้ที่รัฐบาลค้ำประกัน เพิ่มขึ้น 2,410 ล้านบาท จากการเพิ่มขึ้นของการรถไฟแห่งประเทศไทย (รฟท.) และองค์การขนส่งมวลชนกรุงเทพ (ขสมก.) และหนี้ที่รัฐบาลไม่ค้ำประกัน เพิ่มขึ้น 9,670 ล้านบาท จากหนี้ที่เพิ่มขึ้นของการไฟฟ้าฝ่ายผลิตแห่งประเทศไทย (กฟผ.) และการบินไทย ทั้งนี้แบ่งเป็น หนี้ในประเทศ 6.18 ล้านล้านบาท หรือ 95.74% และหนี้ต่างประเทศ 2.75 แสนล้านบาท  หรือ  4.26%ภาพประกอบข่าว